**Príloha č. 1 Stručný opis predmetu zákazky**

***Predmetom zákazky sú stavebné práce na vybudovanie nového vodného zdroja, ktorý zabezpečí dodávku pitnej vody do rómskej osady v obci Šarišskom Jastrabí***

**Identifikačné údaje stavby:**

Názov stavby : Voda pre rómsku osadu v Šarišskom Jastrabí

Miesto stavby : Šarišské Jastrabie

Katastrálne územie : Šarišské Jastrabie

Okres : Stará Ľubovňa

Kraj : Prešovský

Druh stavby : Novostavba

Investor : Obec Šarišské Jastrabie

**V rámci tejto stavby je navrhnutý vodný zdroj, vodojem a vodovodná sieť, ktoré spoločne zabezpečia dodávku pitnej vody pre časť rómskej osady, ktorá nemá prístup k pitnej vode.**

            Zdrojom pitnej vody pre rómsku osadu bude vŕtaná studňa, ktorá bude situovaná v zeleni severne nad obecným úradom na parcele C  736. Vzhľadom na nerovnomerné rozloženie spotreby vody v priebehu dňa a výdatnosť vodného zdroja je potrebné vybudovať vodojem , ktorý zabezpečí akumuláciu vody v období so zníženou spotrebou vody. Vodojem bude situovaný v kontajneri pri navrhovanej studni. Z vodojemu bude voda odvedená do AT stanice, ktorá zabezpečí dostatočné tlakové pomery v navrhovanom vodovode. Z AT stanica bude voda dopravená vodovodnou sieťou do jednotlivých odberných miest.

            Studňa musí byť zhotovená v zmysle platných STN. Musí byť vybudovaná z čistých, dosiaľ nepoužitých stavebných materiálov, ktoré sú odolné voči škodlivým vplyvom vody a pôdy. Všetky použité stavebné hmoty musia byť zo zdravotne nezávadných materiálov a nesmú negatívne ovplyvňovať kvalitu vody v studni. Hĺbka studne je stanovená na základe hydrogeologického prieskumu. Na dne studne sa zriadi vrstva z čistého kameniva hrúbky min. 0,4 m. Vŕtaná studňa je ukončená záhlavím, ktoré musí byť upravené tak, aby zabezpečilo ochranu studne pred vnikaním nečistôt. Manipulačná šachta musí byť ukončená vo výške min. 0,5 m nad priľahlým terénom a musí byť zabezpečená proti vnikaniu povrchovej a podzemnej vody. Hmotnosť manipulačnej šachty nesmie byť prenášaná na zárubnicu. V manipulačnej šachte bude osadené uzatváracie, kontrolné a meracie zariadenie a príslušenstvo ponorného čerpadla. Vodojem, AT stanica, úpravňa vody  bude umiestnená v kontajneri.

***Vodovodná sieť***

Za AT stanicou ide vodovodné  potrubie do severnej časti rómskej osady. Na vetve sú navrhnuté dve výdajné miesta. Vetva je navrhnutá v dĺžke 329,0 m, profil potrubia D63 je konštantný v celej dĺžke.

***Odberné miesta***

Výdajné stojany sú navrhnuté vo vyhotovení antivandal . Odber vody bude možný na základe použitia čipového prívesku. V blízkosti výdajných stojanov sa zrealizuje betónová plocha, ktorá sa plynulo napojí na existujúcu komunikáciu.

***Zdroj napájania***

Výdajný stojan sa umiestni vedľa zariadenia - najbližší elektrický stĺp, obecná budova atď. Zo zdroja bude pritiahnutá dvojlinka na prívod bezpečného napätia (12 V, 50 Hz, napr. CYKY 2A) do šachty a následne výdajného stojanu.

Prívod vody a odtokový ventil pre zimnú prevádzku musí byť umiestnený v nezamŕzajúcej hĺbke. Prívod vody sa ukonči 1/2" ventilom s vonkajším/vnútorným závitom na napojenie rozvodov, na hlavnom prívode vody sa osadí filter pre odstránenie mechanických nečistôt.