#### NÁVRH

#### ZMLUVA O DIELO

uzatvorená podľa § 536 a nasl. Obchodného zákonníka

medzi zmluvnými stranami

**Objednávateľ: Obec Šarišské Jastrabie**

Sídlo: Šarišské Jastrabie 257, 065 48 Šarišské Jastrabie

Štatutárny zástupca: PaedDr. Ľubomír Rešetár

Kontakt: 052/428 64 61, 0908/976 552

IČO: 00 33 02 13

DIČ: 202 069 8867

Bankové spojenie:

IBAN:

(ďalej len ako „objednávateľ“)

a

**Zhotoviteľ:**

Sídlo:

Zapísaný:

Štatutárny zástupca:

Kontakt:

IČO:

DIČ:

IČ DPH:

Bankové spojenie:

(ďalej len ako „zhotoviteľ“)

Zmluvné strany sa dohodli na uzatvorení tejto Zmluvy o dielo (ďalej len „zmluva“)

za nasledujúcich podmienok:

**Preambula**

1. Táto zmluva sa uzatvára ako výsledok verejného obstarávania v zmysle § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania – zákazka s nízkou hodnotou.
2. Objednávateľ a zhotoviteľ sa dohodli na tom, že zhotoviteľ realizuje pre objednávateľa stavebné práce na diele **„Stavebné práce – voda pre rómov“.** v rámci Žiadosti o nenávratný finančný príspevok (ďalej len „projekt“), ktorý je financovaný pomocou nenávratného finančného príspevku v rámci Operačného programu Ľudské zdroje a spolufinancovaný Európskym fondom regionálneho rozvoja – Prioritná os: 6 Technická vybavenosť v obciach s prítomnosťou marginalizvaných rómskych komunít, Investičná priorita: 6.1 Poskytovanie podpory fyzickej, ekonomickej a sociálnej regenerácie zanedbaných komunít v mestských a vidieckych oblastiach, (ďalej len „poskytovateľ NFP“), kód Výzvy: OPLZ-PO6-SC611-2016-3. Objednávateľ a zhotoviteľ sa dohodli, že zhotoviteľ vykoná dielo pre objednávateľa za podmienok upravených touto zmluvou.
3. Zhotoviteľ je povinný počas plnenia tejto zmluvy oboznámiť sa s aktuálne platnou zmluvou o poskytnutí nenávratného finančného príspevku uzatvorenou medzi objednávateľom a poskytovateľom NFP (ďalej len „Zmluva o NFP“) a Všeobecnými zmluvnými podmienkami k tejto Zmluve o poskytnutí NFP zverejnenými na webovej stránke Poskytovateľa NFP v súlade s platnou legislatívou.

**Článok I**

**Východiskové podklady a údaje**

1. Podkladom pre uzavretie tejto rámcovej zmluvy je cenová ponuka zhotoviteľa predložená do verejnej súťaže na predmet obstarávania s oceneným výkazom výmer , ktorý tvorí prílohu č. 2 tejto Zmluvy. Cenová ponuka bola spracovaná na základe projektovej dokumentácie, ktorú má zhotoviteľ k dispozícii.

**Článok II**

**Predmet plnenia**

1. Predmetom plnenia tejto zmluvy je záväzok zhotoviteľa vykonať pre objednávateľa dielo -stavebné práce v rámci projektu objednávateľa **„Stavebné práce – voda pre rómov“** v rozsahu ako je uvedené v prílohe č. 2 tejto zmluvy a v zmysle projektovej dokumentácie (ďalej len „dielo“) a objednávateľ sa zaväzuje riadne zhotovené dielo prevziať a zaplatiť za jeho vykonanie dohodnutú cenu.
2. Podmienkou realizácie diela je schválené financovanie diela zo strany poskytovateľa - Ministerstvo práce, sociálnych vecí a rodiny SR v zastúpení Ministerstvo vnútra SR . Dielo je realizované v rámci operačného Programu Ľudské zdroje.
3. Objednávateľ zadáva a zhotoviteľ preberá záväzok za zhotovenie diela v zmysle ods. 1 tohto článku zmluvy a vykonanie potrebných prehliadok, meraní, skúšok, revízií, vedenie revíznych kníh v rozsahu podľa platných právnych predpisov, STN noriem a vydaných stavebných povolení, resp. oznámení k ohláseniu stavby v závislosti od povahy stavby.
4. Obsahom záväzku zhotoviteľa je ďalej účasť na kolaudačnom konaní a realizácia všetkých úkonov potrebných k vydaniu právoplatného kolaudačného rozhodnutia na dielo, ktoré je predmetom tejto zmluvy, ak si to povaha diela vyžaduje.

**Článok III**

**Povinnosti zmluvných strán**

1. Zhotoviteľ sa zaväzuje vykonať dielo vo vlastnom mene, na vlastnú zodpovednosť vo vysokom štandarde stavebno-montážnych prác, pri dodržaní projektových parametrov, platných STN noriem, technologických postupov, všeobecne záväzných technických požiadaviek na stavbu, platných právnych predpisov, prevádzkových a bezpečnostných predpisov a vydaného stavebného povolenia.
2. Zhotoviteľ sa zaväzuje vykonať dielo na svoje náklady a svoje nebezpečenstvo v dojednanom čase a kvalite v zmysle tejto zmluvy.
3. Zhotoviteľ sa zaväzuje zhotoviť dielo riadne a včas za podmienok dohodnutých v tejto zmluve a po dokončení diela vyzvať objednávateľa na odovzdanie a prevzatie diela a objednávateľ sa zaväzuje riadne zhotovené dielo bez vád a nedorobkov prevziať a zaplatiť zaň dohodnutú cenu. O odovzdaní a prevzatí diela spíšu zmluvné stavy odovzdávací a preberací protokol, ktorý bude podpísaný obidvoma zmluvnými stranami.
4. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Dodávateľ Objednávateľovi minimálne 3 pracovné dni pred plánovaným dátumom zmeny subdodávateľa.
5. Dodávateľ je v súlade s § 41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Dodávateľ v prílohe č. 3 tejto Zmluvy. Dodávateľ je povinný požadovať od subdodávateľov poskytovať aktualizované údaje Objednávateľovi. Ak Dodávateľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok časti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

V prípade porušenia povinností uvedených v tomto bode sa tieto porušenia považujú za podstatné porušenie Zmluvy a Objednávateľ má právo:

* odstúpiť od zmluvy
* má nárok na zmluvnú pokutu vo výške 1% z hodnoty plnenia za každé porušenie povinností uvedených v tomto bude (a to aj opakovane)

1. Objednávateľ sa zaväzuje, že počas vykonávania diela poskytne zhotoviteľovi v nevyhnutnom rozsahu potrebnú súčinnosť spočívajúcu najmä príprave priestorov staveniska, kde sa bude dielo realizovať.
2. Zmluvné strany berú na vedomie, že dielo bude realizované s finančnou podporou zo štátneho rozpočtu, štrukturálnych fondov EÚ alebo iných fondov. Zhotoviteľ berie na vedomie, že v prípade neposkytnutia finančného príspevku na zhotovenie diela, resp. jeho časti nedôjde k plneniu predmetu zmluvy, t.j. záväzok zhotoviteľa zhotoviť dielo, resp. jeho časť a záväzok objednávateľa dielo prevziať a zaplatiť zaň dohodnutú cenu nevzniká.
3. V rámci záväzkového vzťahu zhotoviteľ berie na vedomie, že objednávateľ má právo odstúpiť od zmluvy, bez akýchkoľvek sankcií, v prípade ak ešte nedošlo k plneniu zo zmluvy medzi objednávateľom a zhotoviteľom a výsledky administratívnej finančnej kontroly riadiaceho resp. sprostredkovateľského orgánu neumožňujú financovanie výdavkov vzniknutých z obstarávania stavebných prác alebo iných postupov.
4. Zhotoviteľ sa zaväzuje strpieť výkon kontroly/auditu/overovania súvisiaceho s dodávateľskými tovarmi, službami a prácami kedykoľvek počas platnosti a účinnosti Zmluvy o poskytnutí nenávratného finančného príspevku, v rámci ktorej bude dodané dielo financované , a to oprávnenými osobami v zmysle Všeobecných zmluvných podmienok k zmluve o poskytnutí nenávratného finančného príspevku a poskytnúť im potrebnú súčinnosť.
5. Zhotoviteľ sa zaväzuje, že na dobu realizácie zmluvy zamestná minimálne jednu nezamestnanú osobu z prostredia MRK s dôrazom na dlhodobo nezamestnané osoby MRK.
6. Forma zamestnania týchto osôb nie je určená, t.j. môže sa jednať o pracovný pomer na kratší pracovný čas (na dobu určitú alebo neurčitú) o dohodu o prácach vykonaných mimo pracovného pomeru a pod.

**Článok IV**

**Lehoty a miesto plnenia**

1. Zhotoviteľ sa zaväzuje vykonať dielo ako celok v termíne:

Začatie prác: dňom odovzdania a prevzatia staveniska

Doba realizácie: do 9 mesiacov od odovzdania staveniska

Miesto plnenia diela: Obec Šarišské Jastrabie, Katastrálne územie: Šarišské Jastrabie, parcela č. 736, Okres: Stará Ľubovňa, Kraj: Prešovský

1. Zhotoviteľ je povinný prevziať stavenisko od objednávateľa najneskôr do 5 kalendárnych dní po nadobudnutí účinnosti tejto zmluvy, a to formou písomného protokolu o odovzdaní a prevzatí staveniska podpísaného obidvoma zmluvnými stranami. Objednávateľ odovzdá zhotoviteľovi stavebné povolenie, vyjadrenia dotknutých orgánov a 1 sadu platnej projektovej dokumentácie najneskôr do dňa odovzdania a prevzatia staveniska a zhotoviteľ odovzdá objednávateľovi dva rovnopisy rozpočtu diela.
2. Akákoľvek zmena termínu špecifikovaného v ods. 1 tohto článku zmluvy je podmienená vzájomnou dohodou zmluvných strán, a to formou písomného dodatku k tejto zmluve podpísaného obidvoma zmluvnými stranami.

**Článok V**

**Cena diela**

1. Cena za zhotovenie diela v rozsahu špecifikovanom v článku II tejto zmluvy je stanovená dohodou zmluvných strán v zmysle zákona č. 18/1996 Z.z. o cenách v platnom znení a Vyhlášky č. 87/1996, spracovaná na základe podstatných kvalitatívnych a dodacích podmienok určených v projektovej dokumentácii a cenovej ponuky zhotoviteľa vo forme položkovitého záväzného úplného oceneného výkazu výmer prác, ktorý tvorí neoddeliteľnú prílohu č. 2 tejto zmluvy.
2. Cena za zhotovenie diela podľa tejto zmluvy určená nasledovne:

**Cena spolu:**

Základ ceny pre DPH **EUR**

**DPH 20% EUR**

Celková cena za predmet diela s DPH  **EUR**

**(slovom: ................................................................................EUR a .............................. centov);**

**Ceny budú vyčíslené v Eurách a zaokrúhlené na 2 desatinné miesta**

**Objednávateľ vyhlasuje, že je/nie[[1]](#footnote-1) je platcom DPH.**

1. V cene diela sú zahrnuté aj náklady na vybudovanie, prevádzku, údržbu a vypratanie zariadenia staveniska, všetky náklady spojené s vytýčením podzemných inžinierskych sietí, dopravné náklady, náklady na zabezpečenie dopravnej situácie, bezpečnostné opatrenia a všetky ostatné náklady zhotoviteľa spojené so zhotovením stavby, náklady, ktoré zhotoviteľovi vzniknú pri vzniku škody a pri odvracaní hroziacich škôd, náklady na likvidáciu všetkých odpadov, ktoré vzniknú v priebehu výstavby, náklady spojené s odberom elektrickej energie a vody, resp. iných na stavbe použitých energií, náklady spojené s výlukami a odstávkami prevádzok a zariadení, a to aj v prípade, ak sa bude realizovať iba jedna z etáp diela.
2. V kalkulácii ceny každej etapy diela sú zahrnuté podľa potreby aj náklady na odvoz sute vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska, spracovanie dielenskej alebo výrobnej dokumentácie, ak to bude potrebné, náklady na stráženie staveniska a náklady na spotrebu elektrickej energie a vody, poistné stavby počas realizácie, kompletná činnosť, skúšky a merania kontroly kvality prác, opatrenia na zabezpečenie neobmedzenej prevádzky, výroba a osvetlenie informačnej tabule a pod.

**Článok VI**

**Platobné podmienky**

1. Na plnenie predmetu zmluvy objednávateľ neposkytuje preddavok, zálohu ani finančnú zábezpeku.
2. Zhotoviteľ neposkytuje na plnenie predmetu zmluvy objednávateľovi dodávateľský úver.
3. Cena za zhotovenie diela bude fakturovaná čiastočne, na základe faktúr, ktoré vystaví zhotoviteľ podľa množstva zrealizovaných prác, po splnení podmienok uvedených v nasledujúcich bodoch tohto článku.
4. Zhotoviteľ musí svoje práce vyúčtovať overiteľným a preukázateľným spôsobom. Vo faktúre bude objednávateľom odsúhlasená cena a množstvo vykonaných prác v zmysle záväzného oceneného výkazu výmer prác, ktorý tvorí prílohu č. 2 tejto zmluvy. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným výkazom výmer podľa tejto zmluvy.
5. Súčasťou faktúry bude zástupcom objednávateľa potvrdený súpis vykonaných prác vo forme položkovitého rozpočtu s dodržaným poradím položiek v zmysle záväzného oceneného výkazu výmer prác. Potvrdené súpisy vykonaných prác a zisťovacie protokoly podpísané zodpovednými osobami oboch zmluvných strán budú slúžiť ako podklad k úhrade faktúr.
6. Faktúra bude zhotoviteľom vystavená do 7 dní odo dňa odsúhlasenia súpisu vykonaných prác vo forme položkovitého rozpočtu. Faktúra je splatná do 60 dní od jej doručenia objednávateľovi na adresu uvedenú v záhlaví tejto zmluvy.
7. Faktúra musí spĺňať všetky náležitosti v zmysle zákona č. 222/2004 Z.z. o dani z pridanej hodnoty. V prípade, ak faktúra nebude spĺňať predpísané náležitosti, je objednávateľ oprávnený takto chybne vystavenú faktúru zhotoviteľovi vrátiť a zhotoviteľ je povinný takúto faktúru opraviť a doručiť objednávateľovi opravenú faktúru. Až do doručenia riadne vystavenej faktúry objednávateľovi lehota splatnosti faktúry neplynie.   Faktúra bude predložená v piatich rovnopisoch. Súpis vykonaných prác bude predložený aj elektronicky vo formáte Excel na CD/DVD. Faktúra bude obsahovať tieto údaje:

* označenie „faktúra“ a jej číslo,
* identifikačné údaje zhotoviteľa a objednávateľa (adresu sídla, IČO, DIČ, IČ DPH, registrácia),
* názov predmetu zákazky a číslo zmluvy o NFP
* dátum vystavenia, odoslania, splatnosti faktúry a fakturačné obdobie,
* označenie peňažného ústav a číslo účtu, na ktorý sa má plniť v súlade so zmluvou,
* celkovú fakturovanú sumu,
* náležitosti pre účely dane z pridanej hodnoty,
* označenie diela,
* objednávateľom potvrdený súpis vykonaných prác a dodávok,
* odtlačok pečiatky a podpis oprávnenej osoby.

1. Súčasťou faktúry budú nasledovné dokumenty (podpísané oprávneným zástupcom zhotoviteľa): zisťovací protokol, krycí list, rekapitulácia a súpis vykonaných prác (doložený i v elektronickej podobe vo formáte Excel na CD/DVD). Všetky sumy musia byť uvedené na dve desatinné miesta.
2. Cena diela bude objednávateľom uhradená bezhotovostne, bankovým prevodom na účet zhotoviteľa uvedený v záhlaví tejto zmluvy.
3. Zhotoviteľ berie na vedomie, že projekt je spolufinancovaný zo štrukturálnych fondov EÚ a ŠR SR.
4. Zmluvné strany sa dohodli, že pohľadávky, ktoré vznikli z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany nedohodnú inak.
5. Práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu prác, nebudú uhradené. Na požiadanie je ich zhotoviteľ povinný odstrániť v dohodnutej lehote alebo po tejto lehote môžu byť odstránené na jeho náklady objednávateľom alebo treťou osobou. Zhotoviteľ je povinný uhradiť objednávateľovi náklady na odstránenie takýchto prác do 14 dní odo dňa doručenia vyúčtovania týchto nákladov do sídla zhotoviteľa.
6. V prípade, že sa počas realizácie diela ukáže potreba zmeny objemového alebo konštrukčného charakteru, resp. naviac prác oproti pôvodnému projektu stavby alebo ocenenému výkazu výmer, musia byť zaznamenané v stavebnom denníku a riešené v dodatku k zmluve. Práce naviac môžu byť zrealizované a uhradené až po podpísaní dodatku k zmluve obidvoma zmluvnými stranami. Pri realizácii prác naviac bude vykonávať zhotoviteľ denné záznamy v stavebnom denníku, ak to ich charakter dovolí, v stavebnom denníku sa uvedie aj výmer prác naviac v zodpovedajúcich merných jednotkách. V stavebnom denníku ich zhotoviteľ odlíši od ostatných.

**Článok VII**

**Zodpovednosť za vady a záručná doba**

1. Zhotoviteľ zodpovedá za zhotovenie diela podľa podmienok dohodnutých v tejto zmluve.
2. Zhotoviteľ zodpovedá za vady, ktoré malo dielo, resp. jeho časť v čase odovzdania objednávateľovi. V prípade vyskytnutia vád diela má objednávateľ právo požadovať od zhotoviteľa bezplatné odstránenie vád diela v lehote 30 dní od ich oznámenia zhotoviteľovi formou písomnej reklamácie.
3. V prípade, ak zhotoviteľ vady diela neodstráni v stanovenej lehote, je objednávateľ oprávnený zabezpečiť odstránenie vád sám alebo prostredníctvom tretej osoby, a to na náklady zhotoviteľa. Takto vzniknuté náklady je zhotoviteľ povinný uhradiť objednávateľovi do 14 dní odo dňa doručenia faktúry za vykonané práce do sídla zhotoviteľa. Tým nie je dotknuté právo objednávateľa na náhradu škody alebo na dotknutú zmluvnú pokutu voči zhotoviteľovi. Záručná doba pre opravené alebo vymenené časti bude predĺžená o čas, v ktorom bola vykonaná reklamácia.
4. Zhotoviteľ sa zaväzuje, že práce vykoná na vlastnú zodpovednosť a vlastné riziko a že nevyvodí žiadnu zodpovednosť voči objednávateľovi v prípade akéhokoľvek poškodenia zdravia alebo v prípade vzniku úrazu počas výkonu dohodnutých prác zhotoviteľom.
5. Zmluvné strany sa dohodli, že záručná doba na predmet zmluvy je **60 mesiacov,** a to na stavebné časti, na technologické časti podľa záruk stavených výrobcom technológií. Záručná doba začína plynúť dňom písomného odovzdania a prevzatia diela podpísaného obidvoma zmluvnými stranami. Záručná doba neplynie vtedy, keď objednávateľ nemohol dielo užívať bez chyby, za ktoré zodpovedá zhotoviteľ.
6. Zhotoviteľ nezodpovedá za vady diela spôsobené jeho nesprávnym používaním alebo jeho poškodením zo strany objednávateľa.
7. Zhotoviteľ tiež nezodpovedá za vady spôsobené dodržaním nevhodných pokynov daných mu objednávateľom, ak zhotoviteľ na nevhodnosť týchto pokynov upozornil a objednávateľ na ich dodržaní trval.

**Článok VIII**

**Vykonanie diela**

1. Zhotoviteľ vykoná dielo vo vlastnom mene a na vlastné nebezpečenstiev. Dielo realizuje zhotoviteľ v súlade so súťažnými podmienkami objednávateľa zadanými v súťaži na výber zhotoviteľa diela, ponuky zhotoviteľa, podľa vypracovanej projektovej dokumentácie, podmienok tejto rámcovej zmluvy, v súlade s požiadavkami vyplývajúcimi z povolení, v súlade s platnými technickými normami, platnými všeobecne záväznými právnymi predpismi ako i s požiarnymi a bezpečnostnými predpismi a všeobecne záväznými nariadeniami platiacimi pre danú lokalitu.
2. Objednávateľ je oprávnený kontrolovať vykonávanie diela. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený dožadovať sa toho, aby zhotoviteľ odstránil vady vzniknuté vadným vykonávaním diela a  aby dielo vykonával riadnym spôsobom.
3. Zhotoviteľ je povinný po obdržaní projektu bez zbytočného odkladu, najneskôr pred začatím prác preveriť, či projekt nemá nedostatky, na ktoré je povinný upozorniť objednávateľa.
4. Zhotoviteľ znáša nebezpečenstvo škody na diele až do jeho riadneho odovzdania objednávateľovi.
5. Vlastnícke právo ako aj nebezpečenstvo škody na diele prechádza na objednávateľa až riadnym odovzdaním diela.
6. Pri vykonaní diela postupuje zhotoviteľ v súlade s pokynmi objednávateľa.
7. Zhotoviteľ nie je v omeškaní s plnením diela, ak mu objednávateľ neposkytol potrebnú súčinnosť.
8. Zhotoviteľ zodpovedá za koordináciu bezpečnosti práce a PO počas realizácie diela zabezpečovaná v zmysle platných právnych predpisov.
9. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho stavebnej činnosti ako aj ním zavinené znečistenie verejnej komunikácie. V prípade, že zhotoviteľ túto svoju povinnosť poruší, zabezpečí splnenie tejto povinnosti objednávateľ na náklady zhotoviteľa.
10. Zhotoviteľ je povinný zabezpečiť dielo proti krádeži a poškodeniu, poistiť ho proti vzniku škody a zabezpečiť na svoje náklady stráženie a osvetlenie staveniska. Objednávateľ nezodpovedá za poškodenie, odcudzenie ani stratu vecí, ktoré zhotoviteľ použije na vykonanie diela.
11. Zhotoviteľ zabezpečí na svoje náklady osvetlenie staveniska. Náklady s tým spojené sú súčasťou ceny diela dohodnutej v zmysle článku V ods. 2 tejto rámcovej zmluvy.
12. Zhotoviteľ je povinný zabezpečiť označenie všetkých osôb pohybujúcich sa na stavenisku, vrátane subdodávateľov, reflexnou vestou s označením názvu zhotoviteľa na vlastné náklady.
13. Zhotoviteľ vytýči pred zahájením prác všetky podzemné a nadzemné vedenia a inžinierske siete na stavenisku. Finančné náklady s tým spojené sú zahrnuté v cene diela.
14. Súčasne s prevzatím staveniska zabezpečí zhotoviteľ zriadenie ciest na príchod a príjazd na stavenisko. Finančné náklady s tým spojené sú zahrnuté v cene diela. Ak v súvislostí so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará tieto práce zhotoviteľ. Finančné náklady s tým spojené sú zahrnuté v cene diela. Ustanovenie čl. 5 tejto rámcovej zmluvy tým nie je dotknuté.
15. Povolenie na dočasné užívanie verejných a iných plôch a na rozkopávky obstará zhotoviteľ. Poplatky a prípadné pokuty za dlhší ako dohodnutý čas užívania uhrádza zhotoviteľ, náklady s tým spojené sú súčasťou ceny diela.
16. Prevádzkové, sociálne, výrobné zariadenia, lešenia, práce spojené s prestupmi cez železobetónové konštrukcie, murované konštrukcie, plechy vrátane murárskych výpomocí a utesnenia prestupov, geodetické práce súvisiace s predmetom zmluvy a všetky ďalšie zariadenia a konštrukcie potrebné pre zhotovenie diela si zabezpečuje zhotoviteľ v súlade so svojimi potrebami po odsúhlasení u povereného zástupcu objednávateľa. Náklady na vyššie uvedené práce a zariadenia ako aj na vybudovanie, prevádzkovanie, údržbu, likvidáciu a vypratanie zariadenia staveniska, sú súčasťou ceny diela v zmysle článku V ods. 2 tejto zmluvy.
17. Zhotoviteľ zodpovedá za bezpečnosť práce a technických zariadení pri stavebných prácach, za dodržiavanie všeobecne záväzných právnych predpisov týkajúcich sa ochrany životného prostredia, za bezpečnosť a ochranu zdravia pri práci a PO všetkých zamestnancoch pohybujúcich sa na stavenisku. Zhotoviteľ je povinný viesť na stavbe prostredníctvom stavebného denníka alebo samostatných zápisov denné zoznamy zamestnancov pracujúcich na stavbe. V prípade, ak objednávateľ zistí, že zamestnanci zhotoviteľa, resp. subdodávateľa zjavným spôsobom porušujú pracovnú disciplínu, zásady bezpečnosti práce a ochrany zdravia pri práci, resp. iné dohodnuté podmienky, môže odstúpiť od zmluvy bez toho, aby zhotoviteľovi vznikol nárok na náhradu prípadnej škody alebo iných, tým vzniknutých nákladov, súvisiacich so zhotovením diela.
18. V súlade so zákonom č. 79/2015 Z.z. o odpadoch a o zmene a doplnení niektorých zákonov v platnom znení zhotoviteľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela. Odpady, najmä z plastov, gumy, papiera a pod. sa nesmú likvidovať spaľovaním. Odpady zo stavebnej činnosti je zhotoviteľ povinný separovať. Bežné odpady musia byť vyvezené na skládku, recyklovateľné odpady odovzdané na recykláciu a nebezpečné odpady musia byť likvidované prostredníctvom na to oprávnených organizácií.
19. Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať objednávateľa a vzniknutú haváriu na svoje náklady odstrániť.
20. Zhotoviteľ zabezpečí na vlastné náklady dopravu a skladovanie strojov, zariadení alebo konštrukcií, montážneho materiálu, všetkých stavených hmôt a dielcov, materiálov a výrobkov a ich presun zo skladu na stavenisko. Náklady s tým spojené sú súčasťou ceny diela.
21. Zhotoviteľ si zabezpečí na vlastné náklady v súlade s platnými STN normami, predpismi a vyhláškami napojenia na odber elektrickej energie, úžitkovej vody a iných potrebných využiteľných energií. Náklady na úhradu všetkých spotrebovaných energií sú súčasťou ceny diela.
22. Zhotoviteľ je povinný viesť odo dňa prevzatia staveniska o prácach, ktoré vykonáva stavebno-montážny denník v súlade so Stavebným zákonom a vyhláškou ministerstva životného prostredia SR č. 453/2000 Z.z., ktorou sa vykonávajú niektoré ustanovenia zákona odo dňa začatia prác až do odstránenia poslednej chyby resp. nedorobku, zisteného pri kolaudácii stavby.
23. Do denníka sa zapisujú všetky skutočnosti rozhodné pre plnenie rámcovej zmluvy, najmä údaje o časovom postupe prác, zdôvodnenie odchýlok vykonávaných prác od projektovej dokumentácie a od harmonogramu prác, údaje dôležité na posúdenie hospodárnosti prác a údaje potrebné na posúdenie prác orgánmi štátnej správy, zápisy o vykonaných skúškach (napr. skúškach tvrdosti betónu, tlakových skúškach, skúškach tesnosti, vykurovacích skúškach a pod.), zápisy o dohodách zhotoviteľa s objednávateľom a projektantom, požiadavky stavebného objednávateľa na odstránenie chýb v priebehu vykonávania diela, škody na stavbe.
24. V priebehu pracovného času musí byť stavebno-montážny denník na stavbe trvale prítomný. Povinnosť viesť stavebno-montážny denník sa končí splnením diela v zmysle článku IV tejto zmluvy.
25. Denné záznamy do stavebno-montážneho denníka čitateľne zapisuje a podpisuje stavbyvedúci, prípadne jeho zástupca zásadne v ten deň, keď práce vykonali alebo keď nastlali okolnosti, ktoré sú predmetom zápisu. Len výnimočne môže tak urobiť nasledujúci deň. Pri denných záznamoch sa nesmú vynechať voľné miesta. Okrem zástupcov zhotoviteľa, objednávateľa alebo projektanta môžu do stavebného denníka vykonávať záznamy v denníku stavebný dozor objednávateľa a poverení zástupcovia príslušných orgánov štátnej správy. Ak stavby vedúci nesúhlasí s vykonaným záznamom objednávateľa alebo projektanta, je povinný pripojiť k záznamu do 3 pracovných dní svoje vyjadrenie; inak sa predpokladá, že s obsahom záznamu súhlasí. Ak je na stavbe stavebný dozor objednávateľa, je stavby vedúci povinný predložiť mu denný záznam najneskôr v nasledujúci pracovný deň a odovzdať mu prvý prepis. Ak stavebný dozor nesúhlasí s obsahom zápisu, zapíše to do 3 pracovných dní do denníka s uvedením dôvodov; inak sa predpokladá, že s obsahom záznamu súhlasí.
26. Objednávateľ sa v spolupráci so stavebným  dozorom stavby zaväzuje zodpovedať zhotoviteľovi všetky jeho technické pripomienky v čase zhotovenia diela najneskôr do 5 dní od ich písomného doručenia zhotoviteľom a všetky ostatné pripomienky v čase zhotovenia diela najneskôr do 7 dní od ich písomného doručenia zhotoviteľom. V prípade sporu, či sa jedná o technickú alebo ostatnú pripomienku sa predpokladá, že ide o ostatnú pripomienku.
27. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatku k zmluve.
28. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 48 hod. vopred nahlásením poverenému zástupcovi objednávateľa a zápisom v stavebnom denníku a doložiť k zabudovaným materiálom požadované skúšky a atesty. Ak sa objednávateľ dostaví a nevykoná kontrolu týchto prác, bude zhotoviteľ pokračovať v prácach. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa, iba ak sa pri dodatočnej kontrole zistí, že práce neboli riadne vykonané, tieto budú na náklady zhotoviteľa. Zhotoviteľ bude predkladať objednávateľovi atesty a certifikáty akosti a materiálov a výrobkov podľa zákona č. 264/1999 Z.z. o technických požiadavkách na výrobu a o posudzovaní zhody v znení neskorších predpisov. Zhotoviteľ zodpovedá za to, že všetky materiály použité na zhotovenie diela budú nové, prvej akosti a budú zodpovedať všetkým platným normám a smerniciam o stavebných výrobkoch platných v EÚ.
29. Zhotoviteľ sa zaväzuje vyzvať v stavebnom denníku minimálne 3 pracovné dni vopred objednávateľa k účasti na všetkých skúškach. Ak sa objednávateľ nedostaví, je zhotoviteľ oprávnený vykonať prípravu na skúšanie bez jeho účasti. Zhotoviteľ uhrádza náklady prípadného neúspešného vyskúšania a náklady ďalšej prípravy na vyskúšanie, ak skúšanie nebolo úspešné z dôvodov na strane zhotoviteľa.
30. Objednávateľ je oprávnený organizovať na stavenisku kontrolné dni, z dôvodu sledovania postupu výstavby, na ktorých má zhotoviteľ povinnosť zúčastniť sa. O ich priebehu bude spísaný zápis podpísaný obidvoma zmluvnými stranami. Vzájomne odsúhlasené a prijaté opatrenia z kontrolných dní sa stanú pokynom pre zhotoviteľa na vykonanie prác, pokiaľ nemenia predmet zmluvy.
31. Podmienkou prevzatia každej etapy diela objednávateľom je úspešné vykonanie a zdokladovanie potrebných skúšok predpísaných osobitnými predpismi, záväznými normami a projektovou dokumentáciou, revízií a pod. v zmysle ustanovení tejto rámcovej zmluvy a vydanie kolaudačného rozhodnutia. Doklady o týchto skúškach a právoplatné kolaudačné rozhodnutia podmieňujú prevzatie diela.
32. Zhotoviteľ sa zaväzuje pred termínom prevzatia každej etapy diela objednávateľom uviesť všetky zariadenia spojené s prevádzkou diela do činnosti. Pre každú skúšku bude stanovený samostatný zápis, ktorý bude súčasťou zápisu o prevzatí diela . Zhotoviteľ sa zaväzuje odovzdať spolu s dielom aj jedno vyhotovenie projektovej dokumentácie so zakreslením všetkých zmien podľa skutočného stavu vykonaných prác. Zhotoviteľ je povinný odovzdať spolu s dielom aj prevádzkové predpisy a ostatnú dokumentáciu. Finančné náklady na vypracovanie tejto dokumentácie a dokladov sú súčasťou diela.
33. Zhotoviteľ je povinný písomne oznámiť objednávateľovi 10 pracovných dní pred tým, ako bude každá etapa diela pripravená na prevzatie. Zhotoviteľ je povinný zabezpečiť na preberacom konaní účasť tých svojich subdodávateľom jednotlivých objektov, častí, celkov, strojov a zariadení, ktorých účasť je nevyhnutná pre riadne prevzatie diela. Prizvaní zástupcovia zhotoviteľa s subdodávateľov sú povinní zúčastniť sa na preberacom konaní.
34. Objednávateľ prevezme dielo naraz ako celok bez vád a nedorobkov v rozsahu a parametroch diela stanovených projektovou dokumentáciou. Podmienkou prevzatia diela objednávateľom je úspešné vykonanie a zdokladovanie potrebných skúšok predpísaných osobitnými predpismi, záväznými normami a projektovou dokumentáciou revízií a pod. v zmysle ustanovení tejto zmluvy a vydanie kolaudačného rozhodnutia. Doklady o týchto skúškach a právoplatné kolaudačné rozhodnutia podmieňujú prevzatie diela.
35. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou alebo všeobecne záväznými technickými normami a predpismi. Nedorobkom sa rozumie nedokončená práca oproti projektu.

**Článok IX**

**Zmluvné pokuty**

1. Ak sa zhotoviteľ dostane do omeškania s dokončením alebo zhotovením celého diela, ktoré je predmetom tejto zmluvy po termíne v zmysle článku IV, ods. 1 tejto zmluvy zaväzuje sa zaplatiť zmluvnú pokutu vo výške 0,5% z celkovej ceny diela bez DPH podľa článku V, ods. 2 tejto zmluvy za každý, aj začatý deň omeškania až do dňa riadneho dokončenia a splnenia diela v zmysle ustanovení tejto zmluvy.
2. V prípade, ak vzniknú okolnosti, pre ktoré objednávateľ prevezme dielo aj s vadami a nedorobkami alebo pri vzniku vady diela, resp. jeho časti v záručnej dobe, zhotoviteľ sa zaväzuje zaplatiť zmluvnú pokutu vo výške 0,5% z celkovej ceny diela bez DPH podľa článku V ods. 2 zmluvy za každý deň až do dňa odstránenia vady diela pri vade brániacej užívaní diela ako celku.
3. V prípade, ak vzniknú okolnosti, pre ktoré objednávateľ prevezme dielo aj s vadami a nedorobkami alebo pri vzniku vady diela, resp. jeho časti v záručnej dobe, zhotoviteľ sa zaväzuje zaplatiť zmluvnú pokutu vo výške 0,25% z celkovej ceny diela bez DPH podľa článku V ods. 2 zmluvy za každý deň až do dňa odstránenia vady diela pri vade brániacej užívaní časti diela.
4. Posúdenie predmetnej vady alebo nedorobku a jej oprávnené nárokovanie sa uskutoční do 7 dní od jej vzniku. Uplatnenie zmluvných pokút môže nastať až po ich posúdení.
5. Ak zhotoviteľ neodovzdá objednávateľovi projektovú dokumentáciu skutočného vyhotovenia stavby a ostatnú sprievodnú dokumentáciu v zmysle článku VIII tejto zmluvy do kolaudačného konania, najneskôr však do 30 dní po odovzdaní a prevzatí diela objednávateľom, zaväzuje sa zaplatiť zmluvnú pokutu vo výške 0,05% z celkovej ceny diela bez DPH za každý deň omeškania s odovzdaním tejto dokumentácie.
6. Ak zhotoviteľ neuvoľní stavenisko do 3 pracovných dní po výzve objednávateľa, zaväzuje sa zaplatiť zmluvnú pokutu vo výške 0,5% z celkovej ceny diela podľa článku V ods. 2 tejto zmluvy za každý deň omeškania.
7. Ak zhotoviteľ neprevezme stavenisko podľa článku IV ods. 2 zmluvy, zaväzuje sa zaplatiť zmluvnú pokutu vo výške 0,5% z celkovej ceny diela podľa článku V ods. 2 tejto zmluvy.
8. V prípade, ak zhotoviteľ nesplní svoju povinnosť špecifikovanú v článku III ods. 9 tejto zmluvy je povinný uhradiť objednávateľovi zmluvnú pokutu vo výške 5% z ceny diela v zmysle článku V ods. 2 tejto zmluvy.
9. Zmluvné pokuty musia byť vyúčtované písomne, inak sú neplatné.
10. Zmluvná pokuta je splatná v plnom rozsahu do 15 dní od prvej písomnej výzvy objednávateľa, resp. zhotoviteľa a bude splnená pripísaním peňažných prostriedkov vo výške zmluvnej pokuty na účet objednávateľa, resp. zhotoviteľa.
11. Zaplatením zmluvnej pokuty sa zhotoviteľ nezbavuje povinnosti splnenia diela zabezpečeného zmluvnou pokutou v zmysle tejto zmluvy.
12. Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia diela alebo nesplnením technických a technologických grantových parametrov podľa projektovej dokumentácie a právo na náhradu škody spôsobenej na majetku objednávateľa, ktoré spôsobí zhotoviteľ pri zhodnocovaní diela.
13. Zmluvné strany výslovne vyhlasujú, že všetky zmluvné pokuty dohodnuté v tejto zmluve, t.j. ich právny dôvod aj výška boli dohodnuté slobodne a vážne, pri dodržaní zásady zmluvnej voľnosti, sú v súlade s dobrými mravmi, so zásadami poctivého obchodného styku a obchodnými zvyklosťami platnými v obchodnom odvetví podľa predmetu tejto zmluvy. Význam povinností zabezpečovaných zmluvnou pokutou je primeraný a zodpovedá dohodnutej výške zmluvnej pokuty. Zmluvným stranám nie sú známe žiadne okolnosti, ktoré by mohli spôsobiť neplatnosť dojednania o zmluvných pokutách.

**Článok X**

**Ostatné ustanovenia**

1. Zhotoviteľ sa zaväzuje pri plnení predmetu tejto zmluvy postupovať s odbornou starostlivosťou, dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi a pokynmi objednávateľa, zápismi a dohodami oprávnených osôb zmluvných strán a rozhodnutiami, vyjadreniami a stanoviskami dohodnutých orgánov štátnej správy. Zhotoviteľ sa tiež zaväzuje, že o stave rozpracovanosti diela bude objednávateľa priebežne informovať.
2. Zhotoviteľ čestne vyhlasuje, že má oprávnenie vykonávať stavebné práce v  rozsahu, v akom si to táto zmluva vyžaduje.
3. Podstatným porušením zmluvy sa rozumie:

a) prekročenie termínov dohodnutých v zmysle Harmonogramu stavebných prác, ktorý tvorí nedeliteľnú súčasť zmluvy o viac ako 10 dní,

b) prekročenie termínu riadneho dokončenia diela v zmysle článku IV zmluvy o viac ako 10 dní,

c) zhotovenie diela, ktoré nedosahuje základné akostné technické ukazovatele podľa príslušných STN noriem,

d) vadné plnenie zmluvy zo strany zhotoviteľa, na ktoré bol písomne upozornený a ktoré v dohodnutej lehote neodstránil,

e) ak zhotoviteľ nepreukáže objednávateľovi, že má **v čase podpisu zmluvy uzatvorené poistné zmluvy podľa tejto zmluvy,**

f) ak zhotoviteľ v rozpore s ustanoveniami tejto zmluvy zastavil realizáciu predmetu zmluvy alebo inak prejavil svoj úmysel nepokračovať v plnení zmluvy,

g) ak bude počas realizácie diela začaté voči zhotoviteľovi konkurzné konanie alebo sa zhotoviteľ dostane do likvidácie, alebo zhotoviteľ podá návrh na vyhlásenie konkurzu,

h) ak zhotoviteľ do 30 dní po splatnosti faktúr neuhradí svoje záväzky svojim subdodávateľom.

1. V prípade splnenia podmienok podstatného porušenia zmluvy zhotoviteľom, má objednávateľ právo od zmluvy odstúpiť. V prípade odstúpenia od zmluvy objednávateľom, tento oznámi svoje stanovisko písomne zhotoviteľovi najneskôr do 7 dní od porušenia zmluvy. Účinky odstúpenia od zmluvy nastávajú v okamihu doručenia písomného prejavu druhej zmluvnej strane.
2. Ak dôjde k zániku záväzku z dôvodov, za ktoré zodpovedá zhotoviteľ, objednávateľ nie je povinný uhradiť mu náklady, ktoré vznikli s prípravou a vykonaním diela.
3. V prípade hroziaceho alebo zahájeného konkurzného konania proti zhotoviteľovi alebo v prípade podaného návrhu na vyhlásenie konkurzu zhotoviteľom, je zhotoviteľ povinný o týchto skutočnostiach písomne upovedomiť objednávateľa bez zbytočného odkladu. Zároveň je povinný písomne upovedomiť objednávateľa o zmenách vo svojich vlastníckych pomeroch, inak zodpovedá objednávateľovi za vzniknutú škodu.
4. Zhotoviteľ sa zaväzuje, že ak Riadiaci orgán vyzve objednávateľa na predloženie dokladov v rámci realizácie diela, o ktorých táto zmluvy nepojednáva, je zhotoviteľ povinný na požiadanie takéto doklady predložiť objednávateľovi.
5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky a tým zhotoviteľovi znemožňuje vykonanie diela. V takom prípade je objednávateľ povinný uhradiť zhotoviteľovi všetky náklady, ktoré mu vznikli s prípravou a vykonaním diela ku dňu odstúpenia od zmluvy.
6. Zhotoviteľ čestne vyhlasuje, že ku dňu nadobudnutia účinnosti tejto zmluvy nie je v likvidácii, nie je na neho vyhlásený konkurz, nemá vedomosť o tom, že by bol voči nemu na príslušnom súde podaný návrh na vyhlásenie konkurzu. V prípade, ak bude počas trvania zmluvy zistené, že čestné vyhlásenie sa nezhoduje so skutočnosťou, táto zmluva bude od počiatku neplatná a objednávateľ je oprávnený požadovať od zhotoviteľa zaplatenie zmluvnej pokuty vo výške 5% z dohodnutej ceny diela podľa článku V ods. 2 tejto zmluvy.

**Článok XI**

**Vyššia moc**

1. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len „vyššia moc“).
2. Pre účely tejto zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej strany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať.
3. Za vyššiu moc sa v zmysle tejto zmluvy považujú vojna, vojnový stav, nepriateľské akcie, invázia, činy cudzích nepriateľov, vzbura, revolúcia, povstanie, vojenský puč, násilné prevzatie moci, občianska vojna, radiácia, kontaminácia rádioaktivitou z jadrových palív a jadrových odpadov, rádioaktívne toxické výbušniny alebo iné nebezpečné vlastnosti akýchkoľvek jadrových výbušných zariadení alebo ich jadrových komponentov, tlakové vlny spôsobené lietadlami alebo inými vzdušnými objektmi, výtržnosti, občianske nepokoje, rozvrat, pokiaľ sa netýkajú len zamestnancov zhotoviteľa alebo jeho subdodávateľov, účinky prírodných síl, ktoré sa nedali predvídať.
4. Za vyššiu moc sa nepokladajú okolnosti, ktoré vyplývajú z osobných, najmä hospodárskych pomerov povinnej strany a ďalej prekážky plnenia, ktoré bola táto strana povinná prekonať alebo odstrániť podľa tejto zmluvy, obchodných zvyklostí alebo všeobecne záväzných právnych predpisov, zmena meny štátu, kde sa stavba zhotovuje, alebo pokiaľ môže dôsledky svojej zodpovednosti zmluvne previesť na tretiu osobu.

**Článok XII**

**Spoločné a záverečné ustanovenia**

1. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia objednávateľom v súlade s ust. § 47a Občianskeho zákonníka, po splnení odkladacej podmienky, ktorou bude schválenie zákazky v rámci kontroly príslušného VO riadiacim orgánom, t.j. doručenie správy z kontroly príslušného VO Objednávateľovi.
2. Okamihom podpisu tejto zmluvy oboma zmluvným stranami je prejavený súhlas s celým jej obsahom. Zhotoviteľ je povinný riadne uchovávať originál tejto zmluvy o dielo, vrátane prípadných dodatkov, všetky originály účtovných dokladov a originály ďalších dokumentov súvisiacich s realizáciou verejnej zákazky k realizácii kontrol, a to po dobu danú právnymi predpismi SR a k ich archivácii (zákon o účtovníctve a zákon o DPH). Vybraný uchádzač zabezpečí archiváciu dokumentov spojených s predmetom verejnej zákazky po dobu 5 rokov odo dňa ukončenia realizácie diela. V zmluvách uzatváraných s prípadnými subdodávateľmi zhotoviteľ zaviaže touto povinnosťou aj prípadných subdodávateľov verejnej zákazky. Zhotoviteľ je ďalej povinný uchovávať účtovné záznamy vzťahujúce sa k predmetu plnenia verejnej zákazky. Zhotoviteľ je ďalej povinný uchovávať účtovné záznamy vzťahujúce sa k predmetu plnenia verejnej zákazky tiež v elektronickej podobe. Zhotoviteľ je povinný v súlade so zákonom č. 502/2001 Z.z. o finančnej kontrole a vnútornom audite a o zmene a doplnení niektorých zákonov, nariadením Komisie (ES) č. 1828/2006, ktorým sa ustanovujú realizačné pravidlá k nariadeniu Rady (ES) č. 1083/2006 a v súlade s ďalšími právnymi predpismi SR a EÚ umožniť výkon kontroly všetkých dokladov vzťahujúcich sa k realizácii predmetu plnenia verejnej zákazky, poskytnúť osobám oprávneným k výkonu kontroly projektu, z ktorého je zákazka financovaná všetky doklady súvisiace s realizáciou predmetu plnenia verejnej zákazky, umožniť priebežné overovanie všetkým osobám oprávneným vykonať kontrolu. Týmito oprávnenými osobami sú objednávateľ a ním poverené osoby, poskytovateľ podpory projektu, z ktorého je zákazka financovaná a ním poverené osoby a územné finančné orgány. Zhotoviteľ má povinnosť zaistiť, aby obdobné povinnosti vo vzťahu k predmetu plnenia verejnej zákazky plnili tiež jeho prípadní subdodávatelia. V zmysle § 2e) zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov je vybraný zhotoviteľ osobou povinnou spolupôsobiť pri výkone finančnej kontroly. Zhotoviteľ zaistí podľa grafického manuálu dostatočnú publicitu a bude informovať verejnosť vhodným spôsobom o tom, že projekt je spolufinancovaný z prostriedkov EÚ.
3. Túto zmluvu je možné meniť a dopĺňať len formou písomných dodatkov podpísaných obidvoma zmluvnými stranami, ktoré budú datované a očíslované. Dodatok musí byť uzatvorený v súlade so zákonom 343/2015 Z.z. o verejnom obstarávaní a o zmene a doplnení niektorých zákonov, a je potrebné oznámiť jeho uzavretie Poskytovateľovi.
4. Všetky spory vyplývajúce z tejto zmluvy alebo vzniknuté v súvislosti s ňou budú zmluvné strany riešiť predovšetkým vzájomnou dohodou. Zmluvné strany majú záujem riešiť všetky svoje spory prednostne mimosúdne. Zmluvné strany sa dohodli, že všetky spory, ktoré medzi nimi vznikli alebo vzniknú z právnych vzťahov vyplývajúcich z tejto zmluvy alebo v súvislosti s ňou vrátane sporov o platnosť, výklad, zrušenie zmluvy a právnych úkonov strán sa budú prejedávať a rozhodovať výlučne všeobecnými súdmi SR.
5. Právne vzťahy touto zmluvou neupravené sa spravujú podľa príslušných ustanovení Obchodného zákonníka v platnom znení a súvisiacich platných právnych predpisov.
6. Neoddeliteľnú súčasť tejto Zmluvy tvoria prílohy

* Príloha č. 1 – detailná špecifikácia
* Príloha č. 2 – ocenený Výkaz – Výmer
* Príloha č. 3 – informácie o subdodávateľoch
* Príloha č. 4 – časový plán výstavby

1. Zhotoviteľ vyhlasuje, že k projektovej dokumentácii, ktorú prevzal od objednávateľa, jej textovej a výkresovej časti nemá pripomienky, všetkým predloženým podmienkam porozumel, projektová dokumentácia je mu jasná a zrozumiteľná a že dielo podľa nej zhotoví tak, aby bolo funkčné, bezpečné a prevádzky schopné. Zhotoviteľ vyhlasuje, že pochopil požiadavku objednávateľa na realizáciu diela, všetky nejasnosti projektovej dokumentácie s ním prekonzultoval pred vypracovaním cenovej ponuky do verejnej súťaže a že je schopný komplexne zhotoviť dielo v požadovanej kvalite, v stanovenom termíne a za dohodnutú cenu v zmysle ustanovení tejto zmluvy tak, aby toto bolo funkčné, bezpečné, prevádzky schopné a spĺňalo požiadavky objednávateľa a všetky platné právne predpisy SR a EÚ.
2. Zmluva je vyhotovená v šiestich rovnopisoch, z ktorých po podpísaní obdrží štyri rovnopisy objednávateľ a dva rovnopisy zhotoviteľ.
3. Zmluvné strany vyhlasujú, že zmluva vrátane platných príloh je zrozumiteľná a že ju uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju podpisujú.

V .....................dňa ................... V  ........................ dňa .......................

Za objednávateľa: Za zhotoviteľa:

......................................................................... .......................................................................

1. Nehodiace sa preškrtnúť [↑](#footnote-ref-1)